Latvijas Universitātes Sociālo zinātņu fakultāte
Latvijas Universitātes Sociālo zinātņu fakultāte (LU SZF) bija 2000. gadā dibināta Latvijas Universitātes fakultāte, kas piedāvāja bakalaura, maģistra un doktorantūras studijas komunikācijas, politikas, socioloģijas un informācijas pārvaldības zinātņu nodaļās. 2024. gadā SZF tika apvienota ar Biznesa, vadības un ekonomikas fakultāti un Eiropas un sabiedrības attīstības studiju akadēmisko centru Latvijas Universitātes Ekonomikas un sociālo zinātņu fakultātē. Reformas ieviešanai paredzēts pārejas posms līdz 2024. gada 1. septembrim.